יוסף זריצקי (רב)

הרב יוסף הכהן זריצקי (נולד ב-1951) עוסק בתחום הכשרות של חומרי גלם ושל מוצרים בתעשיית המזון. מייעץ לרבנים, לארגוני כשרות ולאנשים פרטיים. מרצה בנושאי כשרות בישיבות ובבתי ספר תיכוניים.

ביוגרפיה
נולד בירושלים, בנם של הסופר דוד זריצקי וברטה לבית ארלנגר. אחותו היא הסופרת החרדית שיינדל ויינשטיין.

פוסק הלכה גם בתחומים נוספים, מלבד כשרות, ומשמש כמשגיח כשרות במלונות, מסעדות ומפעלי מזון. פיקח על מפעלי חומרי גלם בישראל עבור הכשרויות של, חוג חת"ם סופר פתח תקווה, בד"ץ שארית ישראל והרבנות הראשית. החל משנת 2013 הוא מעניק את הכשרות לפסח לסיגריות מתוצרת דובק, לצד בד"ץ בית יוסף.

לאחר שהראשון לציון, הרב יצחק יוסף, התבטא כי יש יינות רבים בשוק שאינם ראויים לקידוש, טען זריצקי כי דבריו הם "שערורייה".

מביע את דעתו לעיתים בניגוד למנהגים רווחים, כגון ביקורת על זריקת מזון לפני פסח מחשש לחמץ, משום שלדבריו יש בכך איסור בל תשחית.

הרב זריצקי הוא תושב בני ברק, נשוי ואב לשמונה. בנו שמעון זריצקי, הוא מרבני ישיבת לב לאחים וראש כולל של "בעלי בתים" ברחובות לבעלי תשובה.

קישורים חיצוניים
 שאלות ותשובות מאת הרב זריצקי באתר DIN
 שאלות ותשובות מאת הרב זריצקי באתר מורשת
 הרצאה של הרב זריצקי בהלכות מאכלות אסורים
 הרב זריצקי באתר "קול הלשון".
 
 משעורי הרב זריצקי באתר הידברות
 הרב זריצקי באתר כיכר השבת

הערות שוליים

משפחת ארלנגר
רבנים חרדים ישראלים
בני ברק: רבנים
ישראלים שנולדו ב-1951